Kilti - (page 12) - GWAKAFWIKA REVOLISYON\nAn nou chonjé Wobè!\nPar SHAKA (Gwakafwika) le 10 Novembre 2010 à 18:48\n"Chat ka tété rat, rat ka tété chat anba kouch an-mwen". Wobè Loyson ki lésé nou on lanné 1989, on mwa avan siklòn Igo té watibwazé péyi Gwadloup. On pawolyé pèp Gwadloup té dwèt kouté pou yo konpwann pwoblèm a péyi-la. Pa jen obliyé lèlmi li i pa ka dòmi!\nChan : Wobè Loyson\nBoula : Awtèm Boisban\nMakè : Vélo\nPar SHAKA (Gwakafwika) le 5 Novembre 2010 à 00:19\nPou nou chonjé konba a LKP pou jénès an-nou é pou nou chonjé osi on gwan awtis jamayiken ki lésé nou on jou 11 sèktanm 1987. An ka voyé ba zòt on vidéo-son ola Peter Tosh èvè gwoup a-y "The Wailers" ka chanté "You can't blame the youth".\n(Ou pé pa blanmé on jenn)\n(Ou pé pa kouyonné on jenn)\nLa ou yé la nou ka chonjé-w!\nPar SHAKA (Gwakafwika) le 20 Octobre 2010 à 21:18\nP.S.E. (1958 - 2010)\nPSE, Patrick Saint-Eloi té ké ni jòdi-la jou 20 òktob 2010, 52 lanné! Malérèzman ba toutmoun ki té enmé-y, PSE lagé nou on jou 18 sèktanm 2010 (40 lanné apré Jimmy Hendirx). E wi, maladi pa ka jwé! Pou nou chonjé gwan nonm-lasa, yonn adan sé gwan mèt a mannyòk a gwoup "Kasav", an ka fè zòt gadé é kouté on vidéo èvè pawòl a-y, non a-y "Réhabilitasyon". PSE ki pa jen obliyé koté'y sòti!\nToutmoun-la ka di olokòs\nTout juif mété-yo tèt ansanm\nPou alé plédé kòz a-yo\nEtidyé èstati Nirenbèw\nLo.N.U. fè gwan asanblé\nSi yo li sé abilité\nKa nou ka fè?\nNèg sibi lémenm préjidis\nKa mandé réhabilité\nÈskè ni dé pwa dé mèzi\nLèsklavaj pasé sou silans\nLajistis nou kay sézi\n(Woupwan-y dé fwa)\nSé on kri ki ka sòti adan zantray an-nou\nSan koulé oooh\nSa fè nou mal oooh\nMen jòdi lè a pléré fini\nSé on kri ki ka sòti an fenfon Afwika\nSan an-nou oooh\nOu ozé vann la oooh!\nFò jòdi rékòlt-la sé tan-nou\nSé dépòwtasyon komandé\nLwa dè vi dè mò asi nou\nYonn dé tòrtuw sistématik\nMi sa ki pasé mézanmi\nMi lòd établi pa dakò\nDakò nou plédé kòz an-nou\nAnba chenn a bato-la\nAnba chenn-la (maré)\nAnba kal a bato-la\nNou mandé yonn moniman\nYonn moniman woy\nYonn moniman "à la hauteur du crime commis"\nNou mandé réhabilitasyon\n(Diks - Lovtans (2002))